Държавен вестник, бр. 9, 2011 г., стр. 55

БРОЙ  9	
Д Ъ Р Ж А В Е Н  В Е С Т Н И К 	
СТР.  55  
преди изборния ден. Екипите, формите и усло­
вията за реализиране на предаванията, както 
и темите на диспутите се определят съвместно 
от ръководителите на регионалните радио- и 
телевизионни центрове и представители на пар­
тиите, коалициите от партии и инициативните 
комитети, регистрирали кандидати.
Заплащане на предизборните предавания по 
Българската национална телевизия, Българското 
национално радио и техните регионални центрове
Чл. 147. (1) Предизборните предавания по 
Българската национална телевизия и Българ­
ското национално радио и техните регионални 
центрове се заплащат от партиите, коалициите 
от партии и инициативните комитети по тарифа, 
определена от Министерския съвет, не по-късно 
от 40 дни преди изборния ден, която се изпраща 
незабавно на Сметната палата и на Централната 
избирателна комисия. Заплащането се извършва 
преди излъчване на предаването.
(2) Изявите по чл. 142, ал. 3 и по чл. 145, 
ал. 5 не се заплащат от кандидатите.
Предоставяне на време от други електронни 
медии
Чл. 148. (1) Електронните медии, с изклю­
чение на Българската национална телевизия и 
Българското национално радио и техните реги­
онални центрове, могат да предоставят време 
за отразяване на предизборната кампания на 
партиите, коалициите от партии и инициатив­
ните комитети, регистрирали кандидати, при 
едни и същи условия и цени.
(2) Условията и редът за предоставяне на 
време за отразяване на предизборната кампа­
ния, както и тарифите се обявяват на интернет 
страницата на съответната медия по ал. 1 не 
по-късно от 40 дни преди изборния ден. Запла­
щането се извършва предварително.
(3) Условията, редът и тарифите по ал. 2 се 
изпращат на Сметната палата и се предоста­
вят на Централната избирателна комисия – за 
електронна медия с национален обхват, и на 
районните избирателни комисии, съответно 
на общинските избирателни комисии – за 
електронна медия с регионален и местен об­
хват, не по-късно от 10 дни преди началото на 
предизборните излъчвания.
Нарушаване на реда при провеждане на 
кампанията
Чл. 149. (1) При нарушаване на реда за 
провеждане на предизборната кампания от 
доставчиците на медийни услуги партиите, 
коалициите от партии и инициативните коми­
тети – чрез лицата, които ги представляват или 
упълномощени от тях лица, могат да подават 
жалби в срок до 24 часа след излъчване на 
съответното предаване.
(2) Жалбите се подават до:
1. Централната избирателна комисия за 
доставчик с лицензия или регистрация с на­
ционален обхват, както и когато нарушението 
е извършено в повече от един изборен район;
2. районната избирателна комисия, съот­
ветно общинската избирателна комисия, по 
седалището на доставчика, когато доставчикът 
има лицензия или регистрация с регионален 
или местен обхват.
(3) Когато жалбата е подадена до комисия, 
която не е компетентна, тя незабавно я изпра­
ща на надлежната комисия, като уведомява 
жалбоподателя.
(4) Компетентната избирателна комисия 
разглежда жалбата в срок до 24 часа от по­
лучаването є, а в изборния ден незабавно, и 
постановява решение, което не подлежи на 
обжалване.
Раздел VІ
Финансиране на предизборната кампания
Финансиране на партии, коалиции от партии 
и инициативни комитети
Чл. 150. (1) Партиите и инициативните 
комитети, регистрирали кандидати, могат да 
финансират предизборните си кампании със: 
1. собствени средства на партиите; 
2. средства на членовете на инициативните 
комитети; 
3. средства на кандидатите; 
4. дарения от физически лица. 
(2) Коалициите от партии, регистрирали 
кандидати, могат да финансират предизборните 
си кампании със: 
1. собствени средства на партиите, които 
участват в тях; 
2. средства на кандидатите; 
3. дарения от физически лица.
Финансиране и подпомагане на предизборните 
кампании от физически лица
Чл. 151. (1) Дарението от едно физическо 
лице за една партия или коалиция от партии 
не може да надхвърля повече от 10 000 лв. за 
една календарна година. 
(2) Дарението от едно физическо лице за 
един инициативен комитет и регистрирания от 
него кандидат не може да надхвърля повече 
от 10 000 лв. 
(3) За предизборните кампании физически 
лица могат да предоставят за безвъзмездно 
ползване на партии, коалиции от партии или 
инициативни комитети само собствени движими 
и недвижими вещи. 
(4) За предизборните кампании физически 
лица могат да предоставят на партии, коалиции 
от партии или инициативни комитети безвъз­
мездни услуги, извършени само с личен труд. 
Забрана за финансиране и подпомагане на 
предизборните кампании
Чл. 152. (1) Забранява се финансиране на 
предизборните кампании: 
1. с анонимни дарения под каквато и да е 
форма;